# Bolh Darrèr e Perulh

Bolh Darrèr e Perulh (Bouilh-Péreuilh en francés) qu'ei ua comuna gascona de Bigòrra situada dens lo departament deus Hauts Pirenèus e la region d'Occitània, ancianament de Mieidia-Pirenèus.

## Toponimia
### Bolh Darrèr

La prononciacion qu'ei [bouly da'rrè] (grafia fonetica deus autors). Las fòrmas ancianas que son : Boills, Bolls, au sègle XII, Bols cap a 1200-1230, De Bouilho, en latin, en 1342, Bolhs en 1379, Boulhs en 1429, Bouilh-Darré (mapa de Cassini, a la fin deu sègle XVIII).
Segon Dauzat, Negre, R. Aymard, Bolh que vien deu latin bovile, « estable de bueus ».
Segon Miquèu Grosclaude, pòden pas separar Bolh Darrèr, Bolh Davant (Bigòrra), Buelh, Buelhòu (e Lasque) e Buelh (e Vesinc) (Bearn). Boisgontier que deneguè la possibilitat fonetica de bovile de passar a Bolh; atau hascó Grosclaude peus tres vilatges bearnés. Que cau partir de *boviculum. Comparar viticulum > vedilh, « ligam de vime », apicula > abelha, soliculum > sorelh, ovicula > olha, dab *boviculum > bolh. Lo sens de *boviculum qu'ei « (petit) bueu »; un vilatge que pòt portar un tau nom sonque se s'ageish d'un nom d'òmi. Es pas impossible : Boeuf/Leboeuf que son patronimes espandits an país d'Oïl, Vedèl, « vetèth » en lengadocian e l'emperaire roman Vitellius qu'avè eth medish nom. Boueilh/Bouilh que son patronimes espandits ara dens los Pirenèus Atlantics, Gers, los Hauts Pirenèus e la Hauta Garona (un gròs centenat de personas sus las listas telefonicas). L'onomastica gascona medievau que coneishèva los Bos repertoriats per Berganton (p. 198) e un personatge mentavut dens lo cartulari de Berdoas, Wllelmo Bove, qui avè per hilh Arnaldus filius Bovis qui dicitur Vitulis, « Arnaud hilh de Bueu qu'apèran Vetèth »; Vitulus qu'ei en latin classic lo sinonime exacte de *boviculus. Bolh que vien donc deu nom latin d'òmi *Boviculum. Darrèr : situat a l'oèst de Bolh Davant.

### Perulh

La prononciacion qu'ei [pé'ruly] (grafia fonetica deus autors). Las fòrmas ancianas que son : A. G. de Peruilhs en 1285, De Peyruls en 1313, Perulhs en 1429, Peruilh en 1737, Pereuil (mapa de Cassini, a la fin deu sègle XVIII), Péreuilh en 1789, Peruilh en 1790.
Segon R. Aymard, lo nom que vien deu gascon perulhè, « perèr sauvatge ». Segon Miquèu Grosclaude, la sola solucion qu'ei perulh, « perèr sauvatge » (sinonime de perulhèr), au sens collectiu benlhèu. Las prumèras atestacions que comportavan ua marca deu plurau, perduda après.

## Administracion

Lista deus cònsols successius :
| Periòde | Periòde | Identitat | Qualitat |
| julhet de 2018 | 2026 | Michel Iriarte | retirat deu comèrci internacionau |
| 2004 | 2018 (demission) | Yves Caréac | agent comptable |
| març de 2001 | 2004 | Guillaume Lapèze | |
| junh de 1995 | 2001 | Jean Villemur | |
| | 1995 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 94, totala: 98 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 306 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 280 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 179 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 88 | 84 | 84 | 93 | 90 | 88 | 91 | 99 | 98 102 |
| 2009 | 2010 |
| 102 106 | 105 109 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion qu'èra de 101 abitants e la densitat qu'èra de 12,87 ab/km².

## Véder tanben

* Comunas deths Hauts Pirenèus

## Nòtas

* 1 2 3 4 Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 https://www.archivesenligne65.fr/article.php?laref=963&titre=bouilh-pereuilh
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 101 a Boueilh
* ↑ https://www.ladepeche.fr/article/2018/07/06/2831699-election-du-maire-michel-iriarte.html
* ↑ https://www.ladepeche.fr/article/2013/06/12/1647966-bouilh-pereuilh-entretien-de-la-voirie.html
* Portau de Gasconha